Decret 171/1980, de 3 d'octubre, concedint al senyor Frederic Mompou i Dencause la medalla d'or de la Generalitat de Catalunya
Frederic Mompou és una de les glòries més il·lustres de la música catalana de tots els temps. Aquesta afirmació és avalada per crítics  de reconegut prestigi internacional, algun dels quals ha arribat a afirmar que, en la història de la música, Mompou representa un dels més purs poetes del piano, juntament amb Chopin i Debussy.
Però, al costat d'aquestes apreciacions, cal fer constar que, tot i la seva formació francesa, Mompou, amb la seva música, d'una gran sensibilitat i refinament, expressa sempre, de manera inequívoca, el so, l'accent i la manera de sentir Catalunya i revela la seva innegable fidelitat al seu poble.
És per això que la nostra més alta institució de govern vol manifestar d'una manera pública l'agraïment de tot Catalunya envers una figura que, en el camp de la música, ha assolit els nivells més alts, tant en l'art de la creació com en el de la interpretació.
En conseqüència, i a proposta del Conseller de Cultura i Mitjans de Comunicació i d'acord amb el Consell Executiu,

:

Atorgar al senyor Frederic Mompou i Dencausse la medalla de la Generalitat de Catalunya, en la categoria d'or.

Barcelona, 3 d'octubre de 1980                              
                                                              
President de la Generalitat de Catalunya

Conseller de Cultura i Mitjans de comunicació

1980
Mompou